Ta' VinsenT UnaAno Immorru, Marija, Weħidna, flimkien, Inħallu warajna Dal-ħin, bla waqfien Did-dinja bla ħniena Imgħammra bil-ħżiena. Inħallu warajna In-nisel tal-hemm Li qisu d-din tiegħu Ġie msawwar mis-seram : Fih tgħammar kull diqa Taħt ħarstu qarrieqa, Insibu dinj' oħra Fejn nies ma jgħammrux, Fejn għira, mibegħda, U ġlied ma jgħixux ; Fejn tidħak kull sliema, B'qalb safja bħal kliemha. Immorru f'saltn' oħra Fejn nies ma rifsux, Fejn ilħna faħxija Ta' għelt ma waslux ; Fejn tħammar irżina L-Imħabba ħanina. Weħidna, f'dis-saltna Hemm ngħixu henjin Imwarrba mix-xafra Ta' lsien il-bnedmin, Dir-rokna kennija Tkun bl-għaxqa mimlija. U l-għanja tal-baħar U l-għasel u l-bħur Jitħalltu mal-ħlewwa Li jgħanni l-għasfur Fil-għodu, fl-għaxija Kull ħin poeżija. U norqdu x'ħin jidlam Taħt l-ikħal sabiħ; Fuq l-aħdar bellmsi Insibu l-mistrieħ, U tħannen lil-ngħasna Ix-xmara fejn rasna, Inqumu x'ħin jisbaħ Mad-dawl taż-żerniq Xħin kollox madwarna, Iqim il-Ħallieq : U nagħtu l-ħajr tagħna Lill-Qawwa s-Setgħana. Tnqumu fil-għodu Mad-dawl tat-tbexbix Maħsula. bil-fidda Li tiksi l-ħaxix U ż-żiffa ferrieħa Mogħnija. b'kull fwieħa. U nħossu ġo ruħna Jitnissel kull serħ, U terġa' tfur qalbna Bil-milja. tal-ferħ : Hekk ngħixu ħajjitna Fis-skiet ta' mħabbitna. Hemm ngħammru għal dejjem Immorru, Marija, Mal-bhejjem u t-tjur Taħt sema b'nir safi Bla. hjiel ta' ħajbur; Fejn l-ilma tax-xmajjar Jidħkilna fl-għadajjar, Naħarbu flimkien, Inħallu warajna Malajr, bla dewmien Did-dinja tad-dnewwa Ti tkasbar kull sewwa,